Aizarna.com :: Idatzi baten hutsuneak betetzen\nApirilaren 14ean, Hitza egunkarian argitaratu zen Unai Zubeldiarekin izan nuen elkarrizketa labur bat, Santa Engraziko erlojuaren konponketaren berri emanaz eta lan hauen berri ahal den egokien ematen saiatu nintzen.\nNahiz eta ahalegin guztiak egin denak aipatzeko, beti gelditzen da daturen bat edo beste burura etorri gabe, bat-batean denak gogoan izatea zaila egiten da eta orain aipatzea komeni zait gauzak bere tokian ipintzeko.\nAipatu gabe utzi nituen datu gehiago ere izango dira seguruenik, baina bat garrantzitsuena eta aipatu ez nuena Udaletxearen laguntza da. Erakunde honen laguntzarik gabe zaila egiten zait proiektua aurrera ateratzea, hartu ditugun diru laguntza gehi eman digun babesa goraipatzekoa dela esan beharra daukat.\nAmaitzeko, eskerrak eman behar aipatu gabe gelditzen diren erakunde eta lanean parte hartu duten guztiei, denen beharra izaten da honelako proiektu bat aurrera ateratzeko eta.\nIrakurri behean hitza egunkarian argitaratu zuen idatzia, Zestoa eta Aizarnaren artean gauzatzen ari den proiektua, gehi Usurbilgoaren berri ematen du eta.\nHITZA EGUNKARIA...Ostirala 2017ko apirilaren 14a.\nAuzolanean ari diraberritzen Aizarnako Santa. Engraziako ermitako erloju zaharra, eta laster. itzuliko dute bere lekura.Antzeko proiektu bat. oinarri hartuta ari dira lanean Usurbilen ere.\nALTXORRA SEGUNDOTAN NEURTUTA\nErloju faltarik ez zegoen lehendik ere». Baina erloju batzuen helburua ez da izaten ordu zehatza jakinaraztea. «Garai bateko altxorra berreskuratu nahi izan dugu guk». Jon Egiguren (Aizarna, Zestoa, 1949) pasioz ari da bizitzen Aizarnako Santa Engrazia ermitako erloju zaharraren konponketa. «Tximistaren batek edo jota», bizpahiru urte bazeramatzan erlojuak orratzik mugitu ezinik. «Eta Xabier Alvarez Yere gik esan zigun hura konpondubeharra zegoela». Yeregitarrek egindakoa da erlojua. «Eta, Xabierren zuzendaritzapean, lantalde bat sortu genuen lanei ekiteko». Auzolanean.\nZortzi bat lagun elkartu, joan den irailean lanean murgildu, eta Zestoako Lasao enpresan daukate egun erloju zaharra. «Mekanikoki prest dago», azaldu du Egigurenek. «Baina elektronika probak egitea falta zaigu oraindik». Kaxa elektriko-elektronikoa itsastea. Martxo amaieran erakusgai jarri zuten Zestoako kultur etxean, eta, orduari egunik jarri ez badiote ere, maiatz amaierarako itzuli nahiko lukete erlojua Santa Engrazia ermitara.\n1914an iritsi zen erlojua Aizarnako ermitara, eta hiru zatitan banatuta dago egitura nagusia: erlojua bera edo denbora zehazten duen pisua dauka ezkerraldean, angelus doinua martxan jartzen duena erdian, eta kanpaia joarazten duena eskuinean. Izatez, mekanikoa du funtzionamendua. «Eta Santa Engraziako bentako gizona hiru egunez behin joaten zen erlojuaren giltzari eragitera». Orduko baliabideei helduta, 80ko urteetan automatizatu egin zuten erlojua. «Harriak al- txatzera joan beharrean, motor batzuek egiten zuten lan hura».Baina motorrak ere hautsi ziren,eta egungo teknikak baliatuko dituzte orain, «erlojuaren berezko egituratik kanpo», motor txiki batekin funtzionamendua bermatu eta geldirik zegoen «altxor preziatua» martxan jartzeko.\nBitxikerien zakutik istorioak ateratzen hasita, garai bateko erloju horien «zehaztasun falta» azpimarratu du Egigurenek. «Denbora pasatu ahala, gertatzen zen erlojua hiru minutu aurreratzea edo atzeratzea, baina, GPSaren gisako gailu batekin, erlojua aurreratzeko edo atzeratzeko gaitasuna izango du orain».\nEgigurenek ziurtatu du Santa Engraziako ordularia «fidagarria» izango dela aurrerantzean.\nMuseo baten gisakoa\nEgigurenek azaldu duenez, eskualdeko herri guztiek Aizarnako kanpai hotsa entzuten ez zutelako erabaki zuten 1914an Santa Engrazia ermitan erlojua jartzea. «Beharra sentitu zuten orduan». Baina ordu zehatza ematea baino zeregin sakonagoa dauka Zestoako ermitak. «Historia handia dauka atzean. Paregabea da parajea, altueran dago, eta, eguraldi onarekin, ia Gipuzkoa osoa ikus daiteke bertatik. Behin erlojua ermitara eramanda, museo baten gisako egitura edukiko du, kristal eta argi eta guzti. Eredugarria izango da».\nUsurbilen ere izan zuten Aizarnako burutazioen berri, eta bisitan izan dira orain gutxi, buruan antzeko proiektu bat bueltaka zutela. Juan Luis Atxega Usurbilgo elizako organo jotzailearen ekimenez hasi ziren saltsan han.\n«Bere garaian oso txukun konpondu zuen herriko organoa», hasi du azalpena Iñaki Mujikak (Usurbil, 1958). «Eta Juan Luisek berak esan zigun dorreko erloju zaharra berreskuratu beharra ge- neukala, hautsez eta koipez beteta zegoelako». 1912an Yeregita- rrek egindakoa da Usurbilgo elizako erlojua ere. Xabierrekin hitz egin ondoren, lagunei ere eman zien Mujikak Atxegaren asmoen berri. «Eta oso erantzun ona jaso nuen». Zazpi bat lagun elkartu ziren. «Eta denon artean erlojua jaitsi, askatu, argazkiak atera, bideoak egin, garbitu, eta, pixkanaka, berriz dena muntatzen ari gara, auzolanean».\nUdalaren laguntza txiki bat ere jaso dute egitasmoa gauzatzeko. «Eta Gipuzkoako Foru Aldundia- ren diru laguntzen deialdian ere eskaera egingo dugu». Usurbilgo Lanbide Eskola eta Yeregitarrak ere buru-belarri ari dira lanean erloju zaharra berritu eta berriz bere lekuan jartzeko. Aizarnan bezala, Usurbilen ere horixe baita helburua, egungo baliabideekin erlojua zaharberritzea. «Garran- tzitsua da herritarrek euren gain hartzea horrelakoak berreskura- tzeko eta txukuntzeko ardura. Balio handia dauka horrek. Denon artean zaindu behar ditugu horrelako altxorrak».\nEpeak zehaztea izaten da zaile na horrelakoetan. «Usurbilgo jaietarako txukunduta edukitzea zen asmoa [ekain amaieran], jendeak ikus zezan, baina ez dakit iritsiko garen. Azarorako bai, ordurako lanak amaituak izango ditugu». Altxorrak segundoak neurtzen jarrai dezan.\nUsurbilgo elizako erlojua, Yeregitarrena, konpontzeko prest jarrita. BERRIA\nAizarnako Santa Engraziako ermita. GORKA RUBIO / ARGAZKI PRESS\nGIPUZKOAKO HITZA 10 b Gaiak Ostirala, 2017ko apirilaren 14a


DAVID OGG (K.O. 1965) | elinberri\nDAVID OGG (K.O. 1965)\n2015. urriak 13 4.- Aro Berria, 4.1 Europa, Gogoetak, Historia - Erlantz Urtasun Antzano eta Markel Lizasoain Baleztena\nIlustrazio hitza erabiltzen denean, XVIII. mendeko Frantzian egon den mugimendu\nintelektual indartsuenari egiten zaio erreferentzia,\ngizartea irauli ez baizik eta hura hobetu asmo zuen mugimenduari.\nHelburura iristeko batez ere hezkuntza hedatu beharra zegoenez,\negokia zuketen lelo hau erabiltzea: “Ez dago iluntasunik, ezjakintasuna baizik”.\nHelburu hori dela medio, esan daiteke Ilustrazioa izan zela\nFrantziar Iraultzaren kausetako bat,\nbaina oraindik ez dago garbi zenbaterainoko garrantzia izan zuen\nbeste faktore batzuen aldean; besteren artean, ekonomiaren eta finantzaren aldean.\nEdonola ere, ziur esan dezakegu\nideia berriak nahikotxo lagundu zuela eskolatuen artean behintzat\nXVIII. mendeko erakundeen oinarrietako uste asko ahuldu zitezen.\nHala ere, kritika soiletik harago joan zen mugimendua.\nZientzialariek eta filosofoek zenbait printzipio deduzitu zituzten,\ngero gizakiaren izaera aztertzeko erabili izan direnak\neta gaur egungo metodo psikologiko eta soziologiko\nhain ezagunei hasiera emateko balio izan dutenak.\nHala berean, printzipio horiek aurrerabidearen teoria ekarri zuten,\nzeinak gizakiaren berezko perfektutasuna azpimarratzen zuen.\nHorrekin bateratsu, nortasunaren eta banakotasunaren\nikusmolde zabalagoa eratzen joan zen.\n1.- Gogoetak (11)\n2.- Antzin Aroa (53)\n2.1 Egipto (5)\n2.2 Mesopotamia (10)\n2.3 Grezia (13)\n2.4 Erroma (16)\n2.5 Erromaren azkena (9)\n3.- Erdi Aroa (13)\n3.1 Bizantzio (2)\nAgiriak – Gogoetak (2)\n3.2 Nafarroa (1)\n3.3 Europa (10)\n4.- Aro Berria (9)\n4.1 Europa (9)\n5.- Egungo Aroa (13)\n5.1 Europa (13)\n6.- Amerika (14)\nAgiriak – Gogoetak (14)\n7.- Asia – Ozeania (4)\nAgiriak – Gogoetak (4)


Hasi da 2020ko udako patinaje - Agrupación Deportiva San Juan | Donibane Kirol ElkarteaAgrupación Deportiva San Juan | Donibane Kirol Elkartea\nPatinaje Atalak hasiera eman dio dagoeneko 2020 Udako Ikastaroari, eta bertan, argazki galerian ikus daitekeen bezala, hogeita hamar patinatzaile izan dira.\nCOVID-19k antolatutako ikastaro atipikoa da, eta bizi dugun egoera zail honetara egokitu gara. Ikastaroak bederatzi monitore ditu, eta sortu diren taldeez arduratzen dira, haurren mailaren arabera. Monitore guztiek maskara daramate eta gel hidroalkoholikoa dago behar den aldi guztietan erabiltzeko.\nErabiltzen den materiala ahalik eta jende gutxienak ukitzen saiatzen da. Patinatzaile bakoitzarentzat esklusiboa den materiala ere esleitzen da ariketaren baterako. Erabilitako material guztia desinfektatu egiten da berriro erabili aurretik.\nLehen egunean ikastarora joan diren haurrek lehen pausoak eman dituzte, gainera, beraiek bakarrik irristailu batzuen gainean igotzen ziren lehen aldia izan da, eta laguntzarik gabe jaikitzen dakite. Beteranoenei dagokienez, primeran pasatu dute begiraleek prestatutako jolasekin, ez baita ahaztu behar jolastuz ere ikasi egiten dela eta asko.\nHau hasi besterik ez da egin, eta oraindik garaiz zaudete ikastarora joateko.


Filed in BERRIAK ANALISIAK\tby Martin Vrijland\t10 uztailean 2020\t• 7 Comments\nNabarmentzekoa da ikustea nola zazpi urte eta erdi borrokan ari diren polizia-egoera desagertzeko borrokan aritu diren Martin Vrijland-en irakurleek Sven-en "Café Weltschmerz" eta Sven-en "jadanik galdutako gerra bat" bezala bideratzen diren ikustea. Hulleman. Karel van Wolferenek, kanal horietan nabarmena denak, baztertzen du [...]\nFiled in BERRIAK ANALISIAK\tby Martin Vrijland\t9 uztailean 2020\t• 17 Comments\nFiled in BERRIAK ANALISIAK\tby Martin Vrijland\t8 uztailean 2020\t• 10 Comments\nFiled in BERRIAK ANALISIAK\tby Martin Vrijland\t30 ekaina 2020-n\t• 5 Comments\nAzkenaldian gogor ari naiz lanean 'Coronavirus covid-19 izeneko liburu berri batean, non bukatzen da?' Coronavirus covid-19 agerraldia egia bihurtu zen aurreikusitako pandemia izan zen, aurrikusten nituen tresna teknologikoen sarrera bezala. Liburuak zehatz-mehatz azaltzen du zein gidoi maisu zabaltzen diren eta nola egiten dudan […]\nFiled in BERRIAK ANALISIAK\tby Martin Vrijland\t29 ekaina 2020-n\t• 1 Iruzkina\nPenrose eskailera Roger Penrose matematikari eta fisikari britainiarrak asmatutako ilusio optikoa edo ezinezko objektua da. 1958. urtean, Oscar Reutersvärd artista suediarrak eskailera bera zuen, baina Suediatik kanpo ezezaguna zen. Eskaileretan eskailera berean igo edo jaitsi daitekeela dirudi. In […]\nFiled in BERRIAK ANALISIAK\tby Martin Vrijland\t26 ekaina 2020-n\t• 20 Comments\n"Maitasuna, pazientzia eta konfiantza". 10 urte nituen Elizako maitasunaren bidez harri egin nuenean eta maitatu egingo nintzela ulertu nuen Jaunarengana bakarrik joaten bazina. Ez egitea erabaki nuenean, maitasuna zigor bihurtu zen azkar. Nik [...]\nFiled in BERRIAK ANALISIAK\tby Martin Vrijland\t24 ekaina 2020-n\t• 6 Comments\nZer dute komunean Lives Black Matter, LGBTI eta Covid-19 derrigorrezko txertoek? Azken finean, genero neutroak, koloretsuak eta transhumanoak bihurtuko dira. Azal iezadazu. Lotu zure gerrikoak! Niri dagokidanez, oso garbi dago odol aristokratiko zuriak mendeetako zapalkuntzaren erantzule direla [...]\nFiled in BERRIAK ANALISIAK\tby Martin Vrijland\t23 ekaina 2020-n\t• 17 Comments\nAtzo labur-labur deskribatu nuen Hagako igandean 21eko manifestazioa. Seguru asko, han eta hemen irudiak ikusi ahal izan dituzu eta ziur aski guztiak antolatuta "modu profesionalean" zegoela ere aurkitu zenuen. Era berean, matxinatuek polizien furgonetatik atera dituztela jakin duzu. Baiezta daiteke […]\nBisita guztiak: 4.283.806


Legenda - Auñamendi Eusko Entziklopedia\nLegenda, garai eta leku zehatz batean kokaturiko ahozko kontakizun bat da, egiantza duena eta kontalariak nahiz entzulegoak egiazkotzat jotzen dutena, eta norberaren mundua eta gizartea ulertzeko eta zilegitzeko balio duena. Erraz bereizten da ipuin harrigarritik, azken hau ez delako garai eta leku zehatz batean kokatzen, ez duelako egiantz asmorik eta ez duelako ezta ere ulerbide edo zilegitze-bide funtziorik. Aitzitik, legenda eta mitoa bereiztea ez da batere samurra. Bereizi beharraren beharraz batzuk diote mitoa legenda baino garai zaharragoan kokatzen dela edota mitoa izaki gorenei lotzen zaiola nagusiki, legenden protagonistak gizazkoak diren bitartean, baina bereizketa behartu eta antzu samar hauek bazter utzita, legenda eta mitoa ber gauzatzat hartu ohi dira.\nMitologiaz jarduterakoan egin beharreko lehen oharra zera da, alegia, mitologia ez dela ipuin edo kontakizun harrigarri bilduma soila. Era horretan ikusten ohitu bagara, zerarengatik da, hots, bere testuingurua galdutako kontakizunari baino ez diogulako mitologia deitu ohi. Testuinguruaren galerak harrigarriago bihurtu ohi du kontakizun mitikoa, ulergaitza dena harrigarriagoa izan ohi delako beti. Fosildutako mitoari baino ez diogu esaten mito. Baina mitoa, bere testuinguruan indarrean dagoen mitoa, egunerokoa eta arrunta da zeharo. Haren eraginpeko inork ez du harrigarritzat joko.\nEuskal mitologiaz dihardugunean berriz, aurrekotik datorren oharra egin behar dugu berehala. Euskal mitologia, gaurko euskaldunen mitologiari esan beharko bagenio ere, gehienbat 1870 eta 1970 bitarte nekazari euskaldunen artean bildutako mitologia bildumari deritzogu.\nOharrok eginik, gatozen bada mitologia zehatzago definitzera: Mitologia, oharkabeko eredu funtzioa duten mezuen bilduma da. Oharkabeko eredu funtzioa duen mezu oro da mito. Ereduok bi mailako izan daitezke: eredu adierazlea, eta eredu zilegitzailea. Eguzkia ilunabarrean Lurraren baitan sartzen dela dioskun kanta, eredu adierazle funtzioa duen mezua da: Kosmosak nola funtzionatzen duen adierazten digu. Eguzkia sartaldean Lurraren baitara bildu, eta lurpean zehar egunezkoaren alderantzizko bidea egin ondoren hurrengo egunsentian sortaldean jalgitzen da Lurraren baitatik. Etxetik irten eta errepide bazterrean nabarmen ikusten dugun, NBAko jokalari entzutetsuak betetzen duen panel erraldoia, eredu zilegitzaile funtzioa duen mezua da. Harenak bezalako kirol-oinetako pareagatik 200 ¤ ordaintzea zilegi dela diosku oharkabean. Mezu ezberdinak, gai eta garai ezberdinak, baina funtzio bera: eredu izatea. Eredu izatea kosmosa ulertzeko eta eredu izatea gizartea eta gizarteko jokabideak ulertzeko.\nUlertu esatea ez da halere agian oso egokia, galderarik eta gogoetarik ezean benetan ulertzerik ez dagoelako. Hori baita hain zuzen mitoaren ezaugarri nagusietakoa: oharkabekoa izatea. Mitoa aldez aurreko erantzuna da. Galderarik sor ez dadin aurretik emandako erantzuna. Galderaren lo-belarra. Beti txorikume izango den gogoaren habi goxoa. Beraz agian ulertzeko baino, ulertze itxuraz onartzeko esan beharko genuke zuzenago.\nEuskal Mitologia beraz, aipatu garai eta giroko jendeari euren kosmosa eta gizartea oharkabean ulertarazi eta onar arazteko funtzioa duten mezuen bildumari esango diogu.\nHalere, garai eta giro jakin horietako euskaldunen kosmosa eta gizartea ez ziren, ez, jatorri bakarrekoak. Euskal Herria aspaldiko autopista bateko ertzetan dago, eta euskaldun haien mitologiak baditu, garai eta kultur eragin ezberdinei zor zaizkien hainbat geruza. Geruza hauek gainera ez dira tipularen mintzen antzekoak, aurreko eta atzeko mintzetatik erraz eta garbi bereizten direnak. Geruza hauek akuarelaz egindako koloretako orbainen antza dute. Gainekoak azpikoaren kolorea alda arazten du. Eta azterketa lana behar da geruza bakoitza zer nolakoa zen jakin ahal izateko.\nEuskal legenden sustraiak


Bizi moten aniztasuna\nBizi moten aniztasuna izaki bizien tasun bat da, ezaugarri asko eta bereziak izateko ahalmena, alegia. Bereizkuntza naturalaren eta izaki motek irauteko dituzten mekanismo genetikoen ondorioz, Lurreko bizitza aniztasun handikoa da; eta aniztasun hori ezinbestekoa da, bizia izango bada, eta ezin ordezkatuzkoa da, hura galtzeak hondamena baitakar. Bizi moten aniztasuna ez da berdin banatzen Lurrean zehar; badira eremu batzuk, tropikoak batez ere, bizi moten aniztasunaren aldetik goi mailakoak direnak.Bizi moten aniztasuna esapideak Lurrean gaur egun bizi diren milioika izaki bizien ugaritasuna eta desberdintasuna adierazi nahi du, alegia: izaki moten aniztasuna, haien aldakortasun genetikoa, eta ekosistemendemen eta inguru naturalen ugaritasun handia.\nBizi moten aniztasuna izaki bizien tasun bat da, ezaugarri asko eta bereziak izateko ahalmena ematen diena (1. taula).\nTasun hori bizitzaren antolamenduaren maila guztietan agertzen da, zeluletatik ekosistemetaraino, eta funtsezkoa da izaki bizien funtzionamendurako. Aniztasunari esker, bizitzak erreakzionatzeko eta egokitzeko gaitasuna du, Lurrean maila askotan izaten diren aldaketak gertatzen direnean.\nBaldin eta, adibidez, landare mota bakarra balego Lurrean (gauza jakina denez, landareek oxigenoa sortzen dute, eta, beraz, gizakia landareen mende dago), eta mota horretako landare guztiak berdinak balira genetikaren aldetik, gizakien eta izaki bizi gehienen bizitza landare mota bakar horrenlegoke. Baldin eta izurri batek edo klima aldaketa batek landare mota horretan eraginen bat izan eta suntsitu balitz, oxigenoaren sintesia ere desagertu egingo litzateke, eta gizakia ere harekin batera iraungikolitzateke; milaka landare desberdin egoteak esan nahi du -erraz ulertzeko esanda- oxigenoa sintetizatzeko “erantzukizuna” landare asko eta askoren artean dagoela banatua, eta, beraz, haietako batek “huts eginez gero”, ez dagoela arriskurik gizakiarentzat. Gainera, izaki mota bakoitzaren baitan, multzo osoa eratzen duen banako bakoitza desberdina da genetikaren aldetik, eta, beraz, zeinek bere sentikortasuna du gaixotasun, giro aldaketa, eta abarren aurrean. Bereizkuntza naturalaz eratuz joan den gure mundu biologiko honetan, beti-batekotasunak erasoaren kontrako ahultasuna nahi du esan, eta ez dakigu ekosistema mugitzen duen mekanismoa noiz hasiko den huts egiten, ekosistema eratzen duten osagai guztiak, izaki motak alegia, osotasun horretatik bereizten badira.Bizi moten aniztasuna ez da beti berdina Lur osoan, aitzitik, arrazoi asko direla eta, ekosistemak desberdinak izaten dira halaber izaki moten aberastasunari dagokionez. Bizi moten aniztasun maila handiena tropikoko ekosistemek dute, Tropikoko Oihan Euritsuko biomak edo koralezko uhaitzek, askotan aski eztabaidatsuak diren eta oraingoz ezagutzen ez diren arrazoiengatik. Oro har, bizi moten aniztasunari dagokionez, aberatsagoak dira tropikoko eremuetako ekosistemak eremu hotz edo epeletakoak baino, herri batzuk definitzeko megaaniztasuna dutela esaten delarik (1. irudia), aniztasunaren goi maila herri horiek dutela adierazteko; izaki bizi multzo askok gero eta aniztasun maila handiagoa dute poloetatik Ekuadorrera hurbildu ahala.\nAmazoniako ohian tropikaleko hektarea batek ehundaka zuhaitz mota desberdin izan ditzake -Iquitos-eko (Peru) hektarea batek ditu marka guztiak: 300 zuhaitz mota hektarea batean-, hainbesteraino non nekez aurki baitaitezke landare mota bereko bibanako; Euskal Herrian, adibidez, baso hektarea batek zuhaitz mota gutxi batzuk baizik ez ditu, hamabitaraino ere iristen ez dela.\nLurrean diren 9.000tik gora txori motaren ia herena Amazonian dago; 250.000 landare motetatik, 170.000 (%68) tropikoetan eta azpitropikoetan daude; Kolonbia, Ekuador eta Peruko landaredian 40.000 motatik gora daude, Lurrean ezagutzen diren landare guztien seirena, alegia, Lurraren eremuaren %2an. 12 orduko lanaldian, biologo batek 429 tximeleta mota harrapatu zituen Brasilgo sartaldean: Europa osoan 380 dira, Afrikako iparraldeko Mediterraneoko kostaldea barne. Panamako zuhaitz bakar batean 48 inurri desberdin aurkitu dira, eta hektarea batean, 18.000 kakalardo desberdin; kopuru horiek argi erakusten dute tropikoetako ohian galerak zer kalte ekar ditzakeen.\nIzaki biziek eginkizun bat dute biosferaren sistema osoaren baitan; etxeko euli batek zer “baliagarritasun” duen jakitea guretzat zaila izateak ez du esan nahi baliagarritasunik ez duenik, zertarako balio duen ez dakigula baizik ez du esan nahi; izan ere, izaki mota batzuk desagertzeak edo urritzeak hondamen handia ekarri du, bai ekonomiaren aldetik ere, eta horrek garbi adierazten du izadiko sistemen oreka oso konplexua dela, eta askotan hauskorra gainera. Bada hori argitzen duen adibide bat Kaliforniako kostaldean, hainbat animalia eta landare mota tartean daudela. Itsas hondo arrainez ugarian Macrocystis izeneko itsas belar erraldoi batzuk dira nagusi, baso handiak eratzen dituzte itsas azpian eta haiek dira eremu horretako bizi moten aniztasun handiaren ardatza, haiei esker arrain ugaritasun handia baitago, bertako arrantzaleen harrapakin; arrantzale horiek orobat harrapatzen dute laparen antza duen soinbera handi bat, garrantzi handiko industria bat sorrarazi duena bazter haietan. Itsas igarabak, ugaztun jolastia izatez, erruz jaten ditu soinbera horiek, eta baita itsas trikuak ere. Trikuek, bestalde, Macrocystis sasiak jaten dituzte. Arrantzaleak igarabak saldoan hiltzen hasi ziren, haiekin lehian baitzebiltzan (igarabek soinbera haiek jaten zituzten), eta ia-ia desagerrarazi ere egin zituzten; horren ondorioz, trikuak ugaritu egin ziren, eta Macrocystis basoak suntsitu zituzten, eta soinberak eta arrainak desagertzen hasi ziren beraz. Ekosistema hura ez zen lehengoratu, harik eta igarabek txikizio aurretikako kopurua iritsi ez zuten arte, orduan hasi baitziren igarabak itsas trikuak berriz jaten. Igaraba zen aldez aurretik nekez ikus zitekeen oreka ekologiko hauskor haren giltzarria. Era horretako ezin konta ahala adibide aipa daitezke, izaki bizi guztiak bizirik iraunaraztearen premiaren argigarri.\nBada, ikuspuntu egozentriko batetik, kontuan hartu beharreko beste alderdi bat, izaki mota askok osasunaren eta industriaren aldetik gizakiarentzat interesgarriak diren gai kimikoak dituztela, alegia (2. taula). Tropikoko oihaneko landareak milioika urteko bilakaeran gaixotasun asko eta asko sendatzeko gai kimikoak sortu dituzten farmazia modukoak dira. Gai horietako batzuk ezagunak dira jadanik eta ustiatuak izan dira, baina beste asko eta asko, oraindik ezagutzen ez diren ahalmenak dituztenak, bere horretandaude ezezagunak diren eta agian egunen batean desagertu egingo diren landareetan.\nEstatu Batuetan, farmazietan prestatzen dituzten sendagai guztien laurden batek landareetan du oinarria, eta farmazia produzio osoaren %40 izaki bizietatik dator. Adibidez, aspirina sendagai ezaguna -sahatsaren azaletikateratako azido salizilikoa osagai nagusitzat duena-; baina badira beste adibide asko ere.\nBizi moten aniztasunaren jatorria\n¿Hainbeste aniztasun nola azal daiteke?, ez bakarrik izaki mota desberdinen aniztasuna, bai eta mota baten barruan banako desberdinena ere, hainbesterainokoa, non ugalketa asexualeko kasu ohiz kanpokoak izan ezik, esan baitaiteke ia-ia ez daudela bi banako genetikaren aldetik berdinak direnik? Horren azalpena material genetikoan eta sexu ugalketan parte hartzen duten mekanismoetan aurkitu behar da. Izaki mota bakoitzak oso informazio kopuru handia du bere material genetikoan (ADN). Gen kopurua aldakorra da; 1.000 bat gen daude bakterietan, 10.000 onddo batzuetan, eta 400.000 landare loredun askotan eta animalietan.\nGen horiek izaki biziaren zelula bakoitzean daude, helize bikoitz baten itxura duten kateetan antolatuta, milioika eta milioika nukleotido pare dituztela. Gen egitura horien aldatzeko ahalmena ezin bukatuzkoa da.\nGizakiak ingurugiroa aldatzeko duen ahalmen handiak bizitza moten aniztasuna asko gutxitzea ekarri du, eta gutxitze horren ondorioz milaka animalia eta landare mota desagertu eta ekosistema asko suntsi daitezke datozen urteetan. Izadi sistema askok ezin izango dituzte gizakiak eragiten dizkieten aldaketak jasan. Bestalde, gizakiak izadian, askotan alor jakin batzuetan soilik, duen eragin neurriz gainekoak kalte egiten die gizakiari baliagarriak zaizkion izaki motei - arrantza, basoak ustiatzea, larrugintza-, edo gizakiaren eragin hori zuzenean da kaltegarria -intsektu jakin batzuk, narrastiak (sugeak), ugaztunak (otsoa, azeria, hartza, tigrea)edo zeharka da kaltegarria, baliabide komunak ustiatzerakoan lehiakide dituelako izaki mota horiek, gehienetan arrantzaren alorrean -fokak, igarabak edo izurdeak-, baina baita belar jale batzuetan ere (elefanteak).Bizi moten aniztasunean eragin zuzena duten jardueratzat har ditzakegun horiez gainera, badira askoz eragin handiagoa duten beste jarduera batzuk ere. Nekazaritzak edo abere hazkuntzak, adibidez, lur sail handiak hartzen ditu, eta eremu horietako animaliak eta landareak suntsitzea dakar, eremu horiek ustiatu ahal izateko. Basoak soiltzen dira larreak sortzeko, eta belardiak laborantzarako alor bihurtzen dira; basoa soiltzeak milaka animalia eta landare moten habitata suntsitzea dakar, eta orobat dakar baso hori lehengoratzeko behar diren baldintzak ere desagertzea, onenean ere ehundaka urte beharko baitituzte egonkortasuna hartzeko. Badira bizi moten aniztasuna gutxitzen duten beste eragile asko ere: energia fosilen erabilera, ur ereduen aldaketa (urtegiak egitea, akuiferoak lehortzea, ibaiakbideratzea eta desbideratzea), izaki mota exotikoak berariaz edo zeharka leku batetik bestera aldatzea, ibaiak, lurrak eta itsasoak kutsatzea.\nBizi moten aniztasuna gordetzea\nIzaki bizi mota guztiek, eta haien aldaera genetikoek, bizilekutzat dituzten ekosistema guztietan, bizirik iraun ahal izango badute, behar-beharrezkoa da bizi moten aniztasuna gordeko duen jarduera multzo bat.\nArestian aipatu dugu gizakiak eragin erabakigarria duela bizi moten aniztasuna suntsitzerakoan, eta aniztasun horren galerak zerikusi handia duela orobat ekonomia jarduerekin; era berean, gizakiak bere esku du aniztasuna gordetzeko estrategiak asmatzea, era honetako neurriak harturik, besteak beste: eremu babestuak sortzea (3. taula), izaki biziak babestea, zelula edo ehun ugaltzaileen bankuak lantzea, eta ingurunea arrazoiz ustiatzeko eta aldi berean eremu handiak aldatu gabe gordetzeko aukera emango duten bideak aurkitzea; alegia, lurraldea egoki eta zuzen antolatzea.Bizi moten aniztasun horri eusteko kezka zela eta, 1992an herri askok Aniztasun Biologikoari buruzko Hitzarmena sinatu zuten Rio de Janeiron, ekosistemak eta izaki motak babesteko eta garapen iraun arazgarria sustatzeko, gizadiaren garapenak ingurugiroa errespetatuko zuela ziurtatzeko, alegia. Bestalde, interes handiko habitat natural batzuk eta animalia eta landare mota batzuk definitu ziren, eta horiek gordetzeko kontrol bereziko errejimen bat izango zuten eremu bereziak (3. taula) izendatzeko premia ikusi zen.\nHala eta guztiz ere, Estatu Batuek eta beste herri industrializatu batzuek ez zuten hitzarmen hori sinatu, beren enpresek ikerketa bioteknologikoan, zurgintzan eta, oro har, bizi moten aniztasun handiko eta bizi maila apaleko herrietako baliabideak ustiatzeko zituzten interesak defendatu nahi baitzituzten. Erakunde ekologisten ustean, hitzarmen hori hutsa da edukiaren aldetik, ez baitu ezartzen ez babeserako laguntzarik, ez horretarako diru kopururik, ez babestu beharreko eremurik, ez izaki moten zerrendarik, etab.\nBioaniztasuna: Bushek ezetz esan zuen\nLandareak eta animaliak genetikaren aldetik anitzak direnez, hala molda daitezke ingurugiroaren aldaketetara, gaixotasun jakin batzuetara, etab. Aniztasun hori bera oso baliagarria izaten da nekazaritzan, medikuntzan eta industrian. Bioteknologia ikerketak azken garai honetan egin duen aurrerabideak aukera handiak eskaintzen ditu elikagaien ekoizpenean, medikuntzan, energian, kimika gai berezietan eta beste lehengai batzuetan, bai eta ingurugiroaren ordenamenduan ere.\nAditu gehienen ustean, hurrengo hogei urtetan lau landare edo animalia motetatik bat desagertzeko arriskuanegongo da, oraingo urratsa bera jarraituz gero. Hauek dira aniztasuna galtzea dakarten arrazoi nagusiak: habitatak galtzea edo aldatzea, baliabideak neurriz gain ustiatzea (tropikoko baso galtzearen eraginez izaki mota guztien ehuneko bostetik hamabostera bitarte galduko da), uraren eta airearen kutsadura, eta tokin jakin batean izaki mota exotikoak sartzea bertako animalien eta landareen kalterako.\nRio de Janeiron sinatu den hitzarmenak proposamen batzuk egiten ditu arazo hori konpontzeko: baliabide genetikoen jabetza, baliabide genetikoen jabe diren herrialdeei baliabide horien erabilera ordaindu beharra, eta baliabideak gordetzeko Iparraldeak Hegoaldera bideratu behar dituen diru laguntzak.\nHitzarmen horrek badu ordea huts handi bat, Estatu Batuek ez sinatu izana, nahiz herrialde hori den mundu osoko industria bioteknologiko handiena duena; eta uko hori zuritzeko, Estatu Batuek esan dute ez dutela arauen bidez oztopatu nahi Estatu Batuetako enpresek bioaniztasunaz baliatzeko duten erraztasuna, zientzialari askoren lanpostuak arriskuan egongo omen lirateke eta haien ikerketa lanari trabak jarriz gero.\nFrantziak, Ingalaterrak eta Japoniak sinatu zuten azkenik hitzarmen hori, bai nekez eta kostata sinatu ere. Talde ekologista askorentzat, testu hori axalekoa da eta haren edukiak ez du inolako eraginik izango, ez baititu finkatzen ez izadia babesteko diru laguntzen zenbatekoak, ez zer eremu ez zer izaki mota diren babestu beharrekoak…


Biantik – kode irekia\nTag: kode irekia\nPoltsiko interpreteak, Interprest\nBiantiketik plazerra izan da guretzako elkarlanean ibiltzea gure Talaios Koperatibako lagunekin (www.talaios.net). Hainbat abenturetan ibili izan eta gero, esate baterako Olatukoopen (www.olatukoop.net) besteak beste. Oraingoan ordea,“Interprest” proiektuan, Donostia / San Sebastián 2016 Europako Kultur Hiriburua (DSS/2016) esparruaren baitan izan da.\nBaina zer da Interprest delakoa?\nPoltsiko-interprete bat, aldibereko interpretazio sistema eramangarri eta librea da. Haririk […]\nBy biantik|2 maiatza, 2016|Android, App Developers, App-ak, Donostia, Euskara, Gauzen Interneta, Hardware Askea, iOS, kooperatiba, Mobile Developers, Olatukoop, Sergio Mallafré|0 Comments|


Ez dira turistentzako garai onenak - Noticias de Gipuzkoa\nEz dira turistentzako garai onenak\nKoronabirusaren pandemiak turismoan eragin zuzena izan du uda honetan eta galera handiak sortu arren, euskal hiriburuen artean Donostiak datu hoberenak jaso ditu\namaia arriaran 20.12.2020 | 14:56\nUna pareja de turistas se fotografía con la bahía de La Concha de fondo. Iker Azurmendi\nUna pareja de turistas se fotografía con la bahía de La Concha de fondo.\nAurreikusitakoa baino zerbait hobea izan arren, Donostiako turismo-sektoreak urte zaila izaten ari da normaltasun berri hoetan. Nahiz eta aurreko urteko udako zifretatik oso urrun ibili, uztailan bisitari kopurua etengabe igo zen ekainarekin alderatuta, eta abuztuan igoera handiagoa izan zen. Gauzak horrela, badirudi Donostiak pandemiari modu batean aurre egin diola; turismoaren indar eragilea izan da uda honetan bai Gipuzkoan eta baita Euskadin ere. Datuei erreparatuz gero, Donostiak beste euskal hiriburuek baino portaera hobea erakutsi du sarreretan eta gau-igarotzeetan. Uztailean ekaineko datuak hobetu ziren, joan den urtean erregistratutako datuekin antzik gabe hala ere. Gainean zeuden baldintza-tzaile guztiekin, albiste itxaropentsua izan zen hura, pandemiak sektorean eragindako ondorioak arintzen bai-tzituen. Eustaten arabera, Donostiak %39,7 gau-igarotze gutxiago izan zituen uztailan aurreko urtearekin alderatuz.\nBisitarien sarrerei dagokienez, Donostiako jaitsiera %23,6koa izan da iazkoaren aldean. Osasun krisiaren testuinguruan, abuztuan ere bisitari-kopurua igo-tzen jarraitu zen. Uztaileko datuen aldean, Eustatek argitaratutako datuek erakusten dute Donostiako turismoa pixka bat handitu zela abuztuan. Hilabete horretan %27,6 jaitsi ziren gaualdiak Donostian aurreko urtearekin alderatuta eta sarrera-kopurua, %17,1. Hotelen okupazio-mailari dagokionez, Donostiak plazen %63,6ko okupazioa izan du abuztuan (uztailean %53,3 izan zen), aurreko urtean baino %25,7 gutxiago. Okupazio-mailari dagokionez ere, Gipuzkoako hiriburua izan da portaera onena izan duen hiria.\nTurismo nazionala da hobekien erantzun duena uda honetan, kontuan hartuta zenbait herrialdek bertako biztanleei mugak ezarri zizkietela bidaiatzeko orduan. Hori jakinda, Donostiako Udalak lan handia egin du bisitariak erakartzeko, hurbiltasunarena eta Estatuarena hain zuzen. Bestalde, bisitari frantsesak ere Donostiarekiko leiala izaten jarraitu du uda honetan. Modu horretan, Donostia Turismoa normaltasun berrira egokitu eta bi kanpaina jarri ditu martxan tokiko, hurbileko eta Estatuko publikoa erakartzeko eta bertako kontsumoa pizteko. Turismoa dinamizatzeko kanpaina horietako bat Uda honetan hemen geratuko naiz da, hiritarrei eta gertuko bisitariei zuzenduta, Donostia berraurkitzera animatuz. Bigarrena, Donostia arnastu, Estatuko publikoari zuzendutako kanpaina bat da eta Donostiak dituen bereizgarrietan jartzen du arreta, ongizatean duen kalitatea nabarmenduz.


Enpresei laguntzeko 160.000 euroko diru poltsa du Urola Kostako Udal Elkarteak - Zarautz - Zarauzkohitza.eus\nZarauzko Hitza 2018-10-14 12:52\nUrriaren 19an amaituko da epea laguntza horiek eskatzeko. Laguntzen zati bat da enpresa berriak sortzeko, eta beste zati bat, enpresetan egin diren inbertsioentzat.\nUrola Kostako Udal Elkarteak gogorarazi du aurten 305.000 euro emango direla diru laguntzetan ekintzailetasuna, enplegua, inbertsioak eta lankidetza-egitasmoak sustatzeko. Horietatik 160.000 euro izango dira enpresa berriak sortzeko (70.000 euro) eta enpresetan egiten diren inbertsioentzat (90.000 euro).\nEta, hain zuzen, azken bi alderdi horiek laguntzeko eskaerak urriaren 19rako egin behar dira Urola Kostako Udal Elkartean.\nXehetasun gehiago ere eman dute. Esaterako, enpresak sortzeko diru laguntzen oinarria 1.000 eurokoa izango da, baina kopuru hori handitu egingo da sustatzailearen eta proiektuaren ezaugarrien arabera.\nInbertsioetarako diru laguntzen kasuan, itzuli beharrik gabeko laguntzak direla zehaztu dute, eta enpresaren jarduerarekin zerikusia duten inbertsioetarako direla. Inbertsioak 2018an egina izan beharko du, eta gutxienez 3.000 eurokoa izango da. Laguntza, berriz, gehienez inbertsioaren %30a izango da, eta gehienez, dena den, 2.000 eurokoa izango da.\nDeialdia, oinarriak eta eskabidea egiteko eredua eskura daude Urola Kostako Udal Elkartearen webgunean.\nGainera, zalantzak argitzeko telefonoa (943-89 08 08) edo korreo elektronikoa (enpresa@uroalkosta.eus) erabil daitezke, beti bezala.


BMC – 3 orrialdea – Tropela.eus bloga\nVeronako taldekako erlojuaren kontrakoaren zain\nGaur taldekako erlojuaren saioa jokatuko da. Dakizuen moduan, Tropelako lehiaketan etapa hauek ez dira puntuagarriak izaten eta gaurkoa ere hala izango da. Hori bai, sailkapen nagusian eragina izan dezake hurrengo egunetan eta hori Tropelako sailkapenetan islatzen da. Baina hori bihartik aurrera.\nHona hemen talde guztien erlojuaren kontrako saioko ordutegia:\n1. AG2R LA MONDIALE (ALM) -> 15:25\n2. EUSKALTEL – EUSKADI (EUS) -> 15:28\n3. ANDRONI GIOCATTOLI – VENEZUELA (AND) -> 15:31\n4. LAMPRE – ISD (LAM) -> 15:34 Continue reading “Veronako taldekako erlojuaren kontrakoaren zain”\nBidaltzailea:Egoitz 2012-05-09 2012-05-09 Hemen argitaratua:Iritzia, Italiako GiroaEtiketak: Alex Rasmussen, BMC, Garmin, Phinney, Sky, taldekako erlojupekoa, Thomas, VeronaUtzi iruzkina Veronako taldekako erlojuaren kontrakoaren zain bidalketan\n#24 Tropela.net podcastak: Tourreko 2. etaparen kronika. Taldeka erlojuaren kontra Garmin-Cervelo nagusi\nSorpresa handirik ez dugu izan etapa honetan, nahiz eta agian distantzia hain laburra izateak aldeak ere oso txikiak izatea ekarri. Garmin-Cervelo taldea nagusitu da etapan eta Hushovd jantzi da horiz etapa amaieran. Ortzadar maillota gustura kentzen da soinetik Tourreko maillot horiaz ordezkatzeko bada. Continue reading “#24 Tropela.net podcastak: Tourreko 2. etaparen kronika. Taldeka erlojuaren kontra Garmin-Cervelo nagusi”\nBidaltzailea:Eneko Garate 2011-07-04 2017-11-25 Hemen argitaratua:Frantziako Tourra, PodcastakEtiketak: Basso, BMC, Contador, Euskaltel-Euskadi, Evans, Garmin-Cervelo, Gesink, HTC-Highroad, Jonathan Castroviejo, Leopard-Trek, Liquigas, podcast, Samuel Sánchez, Saxo Bank, Sky, WigginsUtzi iruzkina #24 Tropela.net podcastak: Tourreko 2. etaparen kronika. Taldeka erlojuaren kontra Garmin-Cervelo nagusi bidalketan\nL’Aquilako bigarren lurrikara\nDuela urtebete, 2009ko apirilean, lurrikara gogor bat jazo zen gaurko etapa amaitzen zen herritik gertu, L’Aquilan. Hildako ugari izan zen eta milaka pertsona etxerik gabe geratu zen. Gaur egun lurrikara haren ondorioak nabariak dira argazkian ikus dezakezuen bezala.\nGaurko etapa L’Aquilan amaitzen zen eta aurretik 264 km zituzten egiteko -aurtengo etaparik luzeena-. Perfilari begiratuta etapak ez zeukan zailtasun berezirik baina azkenean sorpresa ugari egon da, tropelean asko sufritu da eta sailkapen nagusian iraultza gertatu da. Sekulako lurrikara.\nHasteko 56 laguneko ihesaldia sortu da (sekula horrelakorik ikusiko nuenik!) eta jende oso garrantzitsua zegoen tartean, noski –Sastre, Porte, Arroyo, Tondo, Wiggins, Gerdemann…-. Bestalde, tropelak baimena eman dio eta 17 minutu oparitu dizkie -baina nolatan?-. Konpondu nahi izan dutenerako berandu izan da eta azkenean tropeleko indartsuenek ia 13 minutu galdu dituzte tropela ere txiki-txiki eginda iritsi baita. Euriak eta hotzak oraindik gehiago gogortu dute gaurko jarduna eta ikustekoak izan dira helmugan txirrindulariek zuten piura. A! Etapa Petrov (Katusha) errusiarrarentzat izan da eta italiarrek oraindik etaparik irabazi gabe jarraitzen dute Liquigasen taldekako erlojupekoa kontuan hartzen ez badugu.\nZaila egiten zait gertatu dena ulertzea eta gehiago zerbait aipatzea. Goian aipatu bezala ez dut ulertzen sailkapen nagusiaren borrokan abantaila bat zutenak -Astana (Vinokourov) eta BMC (Evans), batik bat- nolatan ez diren lanean lehenago jarri. Ihesaldian zituzten taldekideak tropelera itzultzea asko kostatu zaie eta bi talde hauen ahultasuna nabarian geratu da.\nLampre (Cunego), Androni (Scarponi), Acqua Sapone (Garzelli) eta HTC-Columbia (Pinotti) taldeentzat ere ihesaldi hori bertan behera botatzea komenigarriagoa zela uste dut -ui! lau taldeetako liderrak italiarrak- eta baina talde gehienek nahiago izan dute beste taldeen ezintasuna agerian jarri. Hau guztia kasualitatea izan den edo zerbait prestatua zegoen zalantzan jarriko dut.\nLiquigas, beste talde italiarraren jarrera ere ez da erraza ulertzen baina badirudi nahiago izan dutela Agnoli eta Kiserlovski gaztea ongi kokatu, taldeko bi liderren kaltetan. Basso eta Nibalirekin konfiantza askorik ez dutela iruditu zait. Eta nik ere ez nuke bi italiar hauen alde egingo orain artekoa ikusi ondoren.\nEgia esan behar badut, horrelako ihesaldi baten bidez txirrindulari batzuk berriz ere sailkapen nagusiko borrokan sartzeak ez dit grazia askorik egin -batez ere, nire Tropelako kinielan ez ditudalako- baina etapa osoa talde bat edo biren artean kontrolpean eramaten direnean oso aspergarria izan ohi da. Beraz, lasterketari eta ikusgarritasunari dagokionez Giroaren mesedetan izan delakoan nago. Gainera, oraindik Giro erdia geratzen da eta zelakoa!\nZuek zer nolako etapak nahiago dituzue, gaur izan dugun bezalako kaotikoak ala talde sendoek kontrol zorrotz batekin programatutako etapak? Gaurkoa bezalako gehiago nahi baditugu, agian, itzuli handietan taldeak 7-8 txirrindularitara mugatzea litzateke onena.\nBidaltzailea:Oihan 2010-05-19 2010-05-19 Hemen argitaratua:Italiako GiroaEtiketak: Astana, BMC, Evans, L'Aquila, Porte, Vinokourov16 iruzkin L’Aquilako bigarren lurrikara sarreran\nBidalketa berrienak 1 2 3


BILBOKO UDALAK URTERO DEITZEN DITUEN MIGUEL DE UNAMUNO SAIAKERA LEHIAKETAKO ETA BLAS DE OTERO POESIA LEHIAKETAKO SARIEN BANAKETA EKITALDIA – Bilbao Kultura\nHome » Berriak » Bilbao Kultura @eu » BILBOKO UDALAK URTERO DEITZEN DITUEN MIGUEL DE UNAMUNO SAIAKERA LEHIAKETAKO ETA BLAS DE OTERO POESIA LEHIAKETAKO SARIEN BANAKETA EKITALDIA\nRamón Pérez Parejok “Gremios” poema liburuarekin eta Mikel Etxaburu Osak “Hirian zainetan” lanarekin, irabazi dizuzte sari nagusiak Blas de Otero Poesia Lehiaketaren VIII. edizioan\nMiguel de Unamuno Saiakera Lehiaketaren XVI. edizioko sariak Encarna Alonso Valerok, gaztelaniazko kategorian eta, Joseba Gabilondok, euskarakoan, irabazi dituzte.\nBilboko Udalak urtero deitzen duen Blas de Otero Poesia Lehiaketaren VIII. edizioak eta Miguel de Unamuno Saiakera Lehiaketaren XVI. edizioak irabazleak dituzte jada. Sarien banaketa ekitaldia gaur eguerdian izan da Udaletxeko Areto Arabiarrean, Juan Mari Aburto alkatearen, epaimahai bakoitzeko kide batzuen eta saritutakoen presentziarekin.\nPoesia sariari dagokionez, gaztelaniazko modalitateko irabazlea Ramón Pérez Parejo idazlea izan da, “Gremios” poesia liburuarekin, eta Mikel Etxaburu Osak lortu du euskarazko sari nagusia “Hirian zainetan” lanarekin. Blas de Otero Poesia Lehiaketaren azken edizio honetara 449 poesia-liburu aurkeztu ziren –10 euskaraz– horietako asko Ertamerikatik eta Hegoamerikatik bidalitakoak. Horrek argi eta garbi erakusten du erabat finkatuta dagoen lehiaketaren nazioarteko izaera. Saritutako bakoitzak 5.500 euroko esku-diru saria jasoko du.\nGaztelaniazko saiakera kategoriari dagokionez, Encarna Alonso Valero izan da irabazlea, “Mujeres en vanguardia. Escritoras y artistas en la España de preguerra” izeneko azterlanarekin. Euskarazko kategorian, sari nagusia Estatu Batuetan bizi den Joseba Gabilondo idazleak jaso du, “Globalizazioak eta erdi aro berria: diferentzien itzuleraz” lanari esker. Bakoitzak 6.000 euroko esku-diru saria jasoko du. Miguel de Unamuno Saiakera Lehiaketako azken edizio honetan 76 lan aurkeztu dira, 69 gaztelaniaz eta 7 euskaraz.\nGaztelaniazko kategorian saritutako Encarna Alonso irakaslearen saiakerari dagokionez, epaimahaiak, testu arina, oso ondo idatzia eta erabateko gaurkotasuna duena dela azpimarratu du. Izan ere, bibliografiak asko landu duen Espainiako literaturaren edo/eta pentsamenduaren garai bati buruzkoa den arren, “Mujeres en vanguardia. Escritoras y artistas en la España de preguerra” lanean azpimarragarria da tratamenduaren originaltasuna, izan ere, garai hura emakumeen ikuspuntutik lantzean, omisio nabarmenak eta baztertze interesatuak agerian geratzen dira, baina, batez ere, garai hartako intelektual espainiarren “maskulinotasuna edo patriarkalismoa”.\nEncarna Alonso Valero Granadako Unibertsitateko Espainiar Literatura saileko irakaslea da. Gaur egun, “La configuración del patrón poético español tras la Guerra Civil: relaciones literarias, culturales y sociales” izeneko I+G proiektuko ikerlari nagusia da. Hiru liburu eta hainbat artikulu idatzi ditu nazio eta nazioarte mailako aldizkarietan. Bere ikerketa lana XX. mendeko poesia espainiarrean eta genero azterlanetan zentratzen da.\nJoseba Gabilondoren saiakerari dagokionez, Globalizazioaren inguruan hainbat atzera itzulera eginez, aro biktoriarra, neobarrokoa eta erdi aroa gogorazten ditu eta, azkenik, barbaroen garaiko bizipenak irudikatzen, subjektuaz eta honen geroaz hausnartuz. Epaimahaiak azpimarratu du egileak, lan akademikoak eskatzen duen zorroztasuna bere gogoetekin uztartuz, modu egituratuan eta barne-lotura sendoarekin lantzen duela iragarritako gaia. Erudizio zabala erakusten du diziplina desberdinetako ezagutzak erabiltzean. Baita jakintza-alorrok gobernatzen asmatu ere, elkarrekin harremanetan jartzerakoan. Abstrakzio-maila handiko ideiak modu eskuragarrian ematea lortzen duela, adierazi du epaimahaiak.\nJoseba Gabilondo –Euskadi Saiakera Saria 2014– Michiganeko Unibertsitateko (EEBB) Espainiera eta Portuges saileko irakaslea da, eta bertan bizi da duela bi hamarkada baino gehiago. Euskal Filologian Lizentziatu eta Literatura Konparatuan doktore, literatur jarduera emankorra izan du, zazpi liburu eta hainbat artikulu espezializatu argitaratu ditu.\nGainera, Bilboko Udalak Blas de Otero Poesia Lehiaketako sariak banatu ditu gaur. Gaztelaniazko saria lortu duen Ramón Pérez Parejoren “Gremios” poesia liburuari dagokionez, epaimahaiak planteamendu bitxia, baina edukiari dagokionean sakona, azpimarratu du, bertan, estilo zainduarekin eta ondo neurtutako bertsoarekin, poesiaren subjektua hainbat ahotsetan agertuz/islatuz, zenbait lanbide irudikatzeko. Gure munduari buruzko gogoeta egiteko gonbidapena ere bada, ikasitako tradizio poetikoan oinarrituta.\nRamón Pérez Parejo (Badajoz, 1967) Hispaniar Filologian doktore da Extremadurako Unibertsitateko Hizkuntzaren eta Literaturaren Didaktika sailean. Bere ikerketaren ildoak Hizkuntzaren eta Literaturaren Didaktika, Haur eta Gazte Literatura, Zinea eta Hezkuntza, Literaturaren Teoria eta Espainiera Bigarren Hizkuntza gisa dira. Filologo moduan aditua da XX. mendeko bigarren erdialdeko espainiar poesian, Extremadurako poesian eta emakumeek idatzitako poesia latinoamerikar garaikidean.\nEuskarazko sari nagusia lortu duen Mikel Etxaburu Osaren “Hirian zainetan” poesia liburuari dagokionez, epaimahaiak, bertsoek niaren eta hiriko paisaiaren artean dagoen lotura erakusten duten modu berezia azpimarratu du, emozioz betetako ibilbidea egiten duen ahots poetikoarekin. Bilbon bizi den ondarrutar hori Euskal Filologian doktore da, “Zu zara orain txoria” eta “Hodeiak zapatetan” poesia liburuak argitaratu ditu eta duela sei urtetik irakasle da Mondragon Unibertsitatean.\n← BILBOKO DOKUMENTALEN ETA FILM LABURREN NAZIOARTEKO JAIALDIAK-ZINEBIK ETA ETXEPARE INSTITUTUAK, AZKEN GARAIETAN GUTXI EGINDAKO EUSKAL ZINEAREN ERAKUSKETA AURKEZTUKO DUTE URUGUAIN\nFANTEN, BILBOKO ZINEMALDI FANTASTIKOAREN XXII. EDIZIOAK, MAIATZAREN 6TIK 13RA EGINGO DEN HURRENGO EDIZIORAKO LANAK AURKEZTEKO EPEA ZABALDU DU →


ALBISTEAK > Fruituak > Bestelakoak\nHazia landarea sortzeko asmakizun izugarria da. Laburbilduta, azal batean bildutako begi edo ernamuin bat da hazia, maiz energia erreserbaz osatua. Ernamuina eta energia biak lo daude, eta, ernatu edo hozitu eta landarea sortzen... + gehiago irakurri\nGarai batean osasuna zaintzeko ere sortuko zen makina bat ardo. Ardo horiek ardo arrunten tankera bertsuan egindakoak izango ziren. Azukrea duen edozein fruitu jo, zanpatu, zukutu eta bere muztioa... + gehiago irakurri


Errealismo magikoa –\nSherezadek mila eta bat gauetan kontatutako adina istorio konta ditzake koadro batek, entzuten jakinez gero. Rob Gonsalves kanadiarrak helarazten digunaren edertasunaz jabetzeko ez da begi finik behar, bereziki; fisikaren arauak mesprezatzen dituen mundu majiko bat marrazten du. Gonsalvesek gurekin jolasten du, bere amarrua irensten dugu, eta bere trikimailuez gozatu. Horretan baitatza, funtsean, errealismo magikoak: begiak engainatu garuna martxan jartzeko.\nMargoek eszena erreal bat erakusten dute, lehen begiradan, behintzat; baina arreta apur bat eskainiz gero, berehala ikusten da iruzur optikoa: zerua ez den zeru bat, isla bat ez den isla, dorreak ez diren dorreak…\nGonsalvesek txikitatik landu du marrazkilaritza, eta hamabi urterekin arkitektura alorreko zenbait teknika maneiatzen zituen. Rene Magritte eta Salvador Dalik sakonki eragin zioten, eta bere arte sorkuntza surrealismoaren bidetik landu du, maisuki, bistan dena.\nEskaini koadro bakoitzari merezi duen arreta eta denbora, zertzelada bakoitzaren atzean dagoen amarruaz jabetu eta artelan bakoitza bere osotasunean ulertzeko. Gozatu.\nartea, errealismo magikoa, koadroak, marrazkilaritza, rob gonsalves, surrealismoa\nZer duzu buruan “Errealismo magikoa”-ri buruz\ngogoeta 2017-09-26 22:31\nBikaina, ze ona! Irudi zoragarriak!


"Euskal Herrian rokodromo on bat falta da"\n2019ko martxoaren 25a, astelehena | Ordua Euskal Herrian 14:59:12\nSuperman-en gisako bizitza bikoitza du, Gasteiz eta Eibarren (Gipuzkoa) artean, rokodromoa eta harkaitzaren artean. Entrenatzen ikusi dugunoi hegan doala iruditu zaigu, baina ezin liteke Superman izan; bertigo pixka bat omen dauka.\nIrati AndaDani Blanco\nNatura garaituko duzuela pentsatzea ere...\nIbaia beti doa bere bidetik, eta bere bidetik atera nahi duzunean, berdin da zenbat urtera baina berriz bueltatuko da. Badago natura gainditzeko nahi hori, baina natura indartsuagoa dela jakinda.\nHorregatik izorratzen duzue?\nEzetz uste dut, baina egia da rokodromoetan hezi eta hazi diren eskalatzaile berriek ez daukatela guk daukagun kontzientzia hori. Paper bat bota eta norbaitek jasoko duela pentsatzen dute.\nEliteko kirolariak diziplinatuak zirela uste nuen...\nGu gara gure entrenamendua prestatu eta aurrera eramaten dugunak. Badakigu zer egiten dugun, baina guk egin behar dugu. Hori da niretzat gogorrena, inork ez nau hor egotera behartzen.\nEskerrak buru-gogorra zaren!\nBai, gainera eskaladan gehiagotan galtzen da irabazi baino. Bide bat eskalatzeko proiektua daukazunean, bost edo sei aldiz eroriko zara eta behin kateatuko duzu.\nMedioek ez dizutela erortzeagatik deitzen, alegia.\nEz nago dei horren zain. Niretzako eta nire ingurukoentzako irabazten dut. Bestela ez nuke hain gogor lan egingo, ezingo nuke hainbeste motibazio bideratu.\nTxapelketak ez al daude ikuskizunera bideratuta?\nTxapelketa txapelketa da bai eskaladan, bai tenisean, bai edonon, eta eskalatzaileak jakin egin behar du ikuskizun hori ematen. Saltzeko ikuskizuna behar du, ikuslegoa egon dadin, dirua mugitu dadin...\nBaina eskalada ez al zen lagunak, natura...\nTxapelketan egozentrismo handia dago. Ez dakit zenbat pertsonen aurrera atera behar duzu daukazun onena ematera. Umila eta kikiltzen den horietakoa bazara beldurra ematen du.\nNiri babesle bila ibiltzeak emango lidake beldurra!\nAurpegi latza behar da norbaitengana joan eta publizitate truke zerbait eskatzeko. Norengana joan, zer eskatu, zenbat.... Mundu bat da. Gu saiatzen gara gurea egiten, baina oso zaila da.\nEspainiako selekzioan aritzea bezain zaila?\nHori da daukagun errealitatea, eta errealitatea bizi egin behar da, ezin da ukatu. Nik badakit zer sentitzen dudan, zer pentsatzen dudan, eta horrek balio dit niri.\nKirol ibilbidearen osteko errealitatea ere bizi beharko da...\nNire ilusioa rokodromo on batean lan egitea izango litzateke. Tamalez, Euskal Herrian rokodromo on bat falta da.


Arroako Eskola Txiki berria egiteko lanak abian dira.\nOstirala, 03 Azaroa 2017\nArroako Eskola Txiki berria egiteko lanak abian dira. Udala eremuaren prestaketa lanetan hasia da dagoeneko. Aurreikuspenen araberako epeak betetzen ari direla dirudi eta espero da laster eskola berria eraikitzen hastea.\nEuskadiko Eskola Txikien Topaketa\nAsteazkena, 05 Uztaila 2017\nEkainaren 28an Arabako, Bizkaiko eta Gipuzkoako Eskola Txikietako irakasleak elkartu ginen Lasarte Oriako Berritzegunean etorkizunean elkarrekin jorratu dezakegun bideaz lanean aritzeko.\n38 eskoletako 66 lagunek etorkizuna izan dezakegula azpimarratu eta datozen urteetan jorratzeko zenbait lan ildo edo gai nagusi bildu genituen.\nEskola Txikien Festa egun aparta beste behin ere.\n2017koa ere joan da. Oikian izango da hurrengo festa. Egun ederra izan da Arroakoa. Eskerrik asko egun eder hau antolatzeko lanetan aritu zareten guztioi! ...\n“100 lengoaia, 11 esperientzia” proiektuaz Tolosaldeako Atarian\nAsteartea, 05 Uztaila 2016\nTolosaldeako Atarian Abaltzisketako Txalburu eta Zizurkilgo San Millan eskolan aurrera daramaten “100 lengoaia, 11 esoerientzia” proiektuaren memoriaren ondoren egindako elkarrizketa publikatu dute.\nIrakurri nahi baduzu …\nOsteguna, 23 Ekaina 2016\nDatorren ekainaren 28an Euskadiko Eskola Txiki guztietako irakasleen arteko lan saio bat egingo da. Lasarteko Berritzegunean izango da eta etorkizunean 3 probintzien artean jorratzeko ildo nagusiak zeintzuk izan behar duten pentsatzea eta diseinatzea izango da helburua.\n100 lengoaia, 11 esperientzia proiektuaren memoriaren eta ondorioen aurkezpena\nAsteartea, 21 Ekaina 2016\nAzken 3 ikasturteetan Abaltzisketako eta Zizurkilgo Eskola Txikietan bizi izandako proiektua da “100 lengoaia 11 esperientzia”. 2014ko urtarrilean Francesco Tonucciren bisitan egin zuen erronka batetik sortu zen proiektuaren lehen txispa, eta orain, 3 ikasturteko ibilbidearen ostean, bizi izandako esperientziaren kontaketa eta ondorioen aurkezpena egingo dute bi eskoletako kideek eta Elena Laizek, proiektuaren koordinatzaileak.\nDatorren asteartean, ekainaren 27an, Donostiako Hezkuntza, Filosofia eta Antropologia Fakultatean izango da saioa. Goizeko 10etan hasi eta 14:00 arte. Interesa izanez gero, izena eman behar da:\nEskola Txikien Festa eguneko hainbat argazki.\nOsteguna, 16 Ekaina 2016\nEkainaren 11n Arroan ateratako hainbat argazki dituzue ondorengoak.\nEskola Txikien Festa, antolatzaileen balorazioa.\nAstelehena, 13 Ekaina 2016\nSakulupe Guraso Elkarteko kideak oso gustora gaude atzoko Eskola Txikien Festarekin. Aurreko hilabeetan egindako lana azaleratu zela uste dugu. Eskerrak ematen hasita zerrenda luzea ateratzen zaigu. Lehenik eta behin, atzo Arroara etorritako familia guztiei. Ez dakigu...\nIgandean, ekainak 11, Eskola Txikien Festa Arroan!\n9 orria 10 orritik


Bereziki odoltsua izan zen 1936ko estatu kolpea Nafarroako Deierri haranean eta inguruan. Gaur jardunaldi-jaialdia egingo dute han, gertaerok gogoratzeko. Bideoak, mahai-inguruak eta musika emanaldiak ikusi ahalko dira Ibiriku herrian.\nDeierriko hamar biztanle hil zituzten frankistek, eta beste 70 inguruko herrietan (Larraga, Lizarra, Deikaztelu, Lerin, Allo, San Adrian eta Los Arcos). Gertaeron inguruko Deierri 1936 dokumentala emango dute, 17:30ean. Haraneko biztanleek beraiek egin dute ikus-entzunekoa eta izenburu bera daraman liburua. Faxisten matxinadaren kausak, ondorioak eta gerra ostean pairaturiko zazpi hamarkadako isiltasuna jasotzen dute lanean. Izan ere, orain arte, etxe barnean baino ez da hitz egin haranean 1936an gertaturikoaz. Liburua salgai jarriko dute, lehen aldiz, gaur, 10 euroan. Gainera, liburuarekin batera, dokumentala eraman ahalko du jendeak, doan.\nOndoren mahai-ingurua egingo dute Txalaparta argitaletxeko Joxe Mari Esparzak eta Ahaztuak 1936-1977 elkarteko Karlos Otxoak. Eguna amaitzeko kantaldia eskainiko dute Joteras de Larraga taldeak eta Fermin Balentzia abeslariak.\nEkainaren 4an jaialdiaren beste ekintza bat izango da: Berri Txarrak eta Leihotikan taldeek kontzertua egingo dute.\nNoiz. Gaur, 17:00etan hasita, Ibirikun (Deierri harana, Nafarroa).\n(Berria. 2010 / 05 / 29)


Hematopoiesi - Wikipedia, entziklopedia askea.\nHematopoiesia edo hemopoiesia odoleko elementu formeen (eritrozito, leukozito eta plaketa) eraketa prozesua da. Prozesu hau desberdintzatu gabeko zelula ama hematopoietiko pluripotentzialetik abiatzen da.\nOdoleko elementu formeen bizi zikloa erlatiboki laburra da, egun batzuetatik aste batzuetarainokoa. Horregatik, bizitza osoan zehar ordezkatuak dira galerak berriztatzeko. Egunero eratzen diren elementu formeen kopurua izugarria da. Gizaki helduetan hezur muina da elementu hauen eraketa tokia.\nLinfozitoen kasuan, organo linfoideetan eratzen dira eta prozesua linfopoiesi izenarekin ezagutzen da.\nJaio aurretik hematopoiesia leku desberdinetan gertatzen da:\nLehenengo fasean, enbrioiak bi aste dituenean, mesenkiman burutzen da. Lehenengo odol hodi eta zelulen formazioa da.\nBigarren fasean, enbrioiak sei aste dituenean, gibelean eta barean ematen da.\nAzkenik, lau hilabete dituenean, lehendabiziko hezurrak eratzen hasten dira eta hauetan hezur muina egongo da, hematopoiesiaren gertalekua.\nJaio ondoren, hezur muinean soilik eratuko dira odoleko elementu formeak. Hala ere, larrialdi egoera batean gibelak eta bareak hematopoiesi ahalmena berreskura dezakete.\nHezur muina oso ugaria da jaioberrietan, denborarekin ordea odoleko zelula aitzindarien kopurua murriztuz doa eta toki askotan ehun adipotsuz ordezkatzen da. Dena den, humero eta femur hezurren mutur, saihets, esternoi, pelbi eta ornoetan hezur muina mantendu egiten da.\nOdoleko elementu formeen jatorria monofiletikoa da, hau da, zelula bakar batetik garatzen dira guztiak, hezur muinean dagoen zelula ama hematopoietiko pluripotentzialetik hain zuzen ere. Zelula hau edozein zelulatan desberdintzatzeko gai den zelula da, mitosiz zatitu eta bizi osoan mantenduko dena.\nZelula ama hematopoietiko pluripotentzialaren desberdintzapenez lortutako odol zelulen eskema.\nZelula ama pluripotentzialak hezur muinaren zelula guztien proportzio oso txiki bat osatzen dute. Egoera normalean %5-10 zatikatzen dira eta besteak atsedenaldian daude. Aktibatu ondoren, zelula batzuk zelula ama hematopoietiko gisa mantenduko dira (zelula ama proportzioa mantenduz) eta beste batzuk zelula aitzindarietan desberdintzatuko dira. Zehazki bi motako zelulak emango dituzte: zelula ama linfoidea (linfopoiesia) eta zelula ama mieloidea (mielopoiesia).\nZelula ama linfoideak linfozitok (B eta T linfozitoak) eta NK zelulak garatuko ditu eta mieloideak, beste guztiak (eritrozito, basofilo, neutrofilo, eosinofilo, makrofago eta tronbozioak).\nHezur muinean hematopoiesia errazten duen mikroingurune berezia dago. Hezur muineko estroma da eta zelula erretikular, makrofago, adipozito, matrize estrazelular eta kapilarretako zelula endotelialez osatuta dago. Hau beharrezkoa da zelula hematopoietikoen hazkuntza eta desberdintzapenerako.\nZitokina hematopoiesiaren fase desberdinetan erabiltzen den hazkuntza faktorea da. Faktore hauetako batzuk estromako zelulek jariatzen dituzte. Uste denez, oreka egoera edo egoera normaletan, estromak jariatutako faktoreen menpe dago. Hematopoiesiaren estimulazio bortitzak (esaterako infekzio bat dagoenean) bestalde, T linfozito laguntzaile edo makrofago aktibatuek jariatutako zitokinen menpe dago.\nAzken aldaketa 15 abendua 2019(e)an, 20:30(e)tan\nOrriaren azken aldaketa: 15 abendua 2019, 20:30.


Gaurtik igandera bitartean ospatuko dira San Migel jaiak | El Diario Vasco\nTolosa GoierriGaurtik igandera bitartean ospatuko dira San Migel jaiak\nGaurtik igandera bitartean ospatuko dira San Migel jaiak\nDV GAINTZA. Viernes, 29 septiembre 2017, 00:08\nDena prest Udalaren eskutik herriko zaindariaren omenez antolatzen diren festak gaurtik igandera bitartean ospatzeko. Gaur, San Migel egunean, hasteko, 12:00etan meza nagusia, ordubete beranduago txupinazoa (Zapotxin), segidan hamaiketakoa herritarrentzat. 19:00etan poteoa, mozorrotuta. 21:00etan herri afaria frontoian eta afaldu eta gero playback lehiaketa, bertan, Elizagoien ahizpak izanik.\nBihar larunbata, 12:00etan frontenis txapelketako finalak. 17:00etan puzgarriak, 18:30ean 'III. Patata tortila lehiaketa', trikitilariez girotua; Unai Eizagirre 'Attola' eta Haritz Garmendiarekin. 21:00etan, herri afaria eta ondoren, Ordiziarrock taldearen eskutik rock kontzertuak, bertan, Belaño eta Bedeinkatuak talde gazteak.\nAurten ere, Goierriko gazte jendeari bidea errezteko, kontzertura gerturatzeko autobusa egongo da Ordiziako geltokitik Gaintzara, 21:00etan, buelta, Gaintzatik Ordiziara 03:00etan.\nIgandean, berriz, 12.00etan, 'XXXIII. Txirrindulari Igoera', 17:00etan Kulki artzainen parkea 19:00etan mondeju eta ardoa; neurrian eta 'II.Argazki lehiaketa'.\nExcursión para conocer los murciélagos en Anduetza Berdintasun sailak antolatutako jardunaldietan izena ematea


Antioko proiektu alternatiboak\nKoldo Kadierno, ideia alternatibo hauen bultzatzaileetako bat da. Hauteskunde kanpainan talde politikoen artean, mahainguru bat osatu zuten Antioko Interpretazio zentroari buruz hitz egin zezaten. "Saio haren muinean herritarren gaitasun kritikoazabaltzeko saiakera zegoen. Gai mardulak tratatu ziren, hala nolakutsadurarena edo Antioko proiektua". "Kutsadurari dagokionez benetan arazo larria dago,baina konponbideak ez dirudi\nLan hitzarmena sinatu ondoren lanera itzuli dira Eguneko zentroan\nELA sindikatuak oso positibotzat jo duhitzarmena “besteak beste soldaten igoera probintziako lanhitzarmenarena baino %10,63 gehiago delako eta ordu jaitsiera osogarrantzitsua delako”. Urretxuko alkatetzatik “hasieratikgatazkari irtenbidea emateko ahalegin guztia” egon dela dio ELAsindikatuak. Azkenean Eguneko Zentroan 38 orduko jaitsiera eta etxezetxeko zerbitzuan 13 ordukoa izango da, soldata ere igo egingo zaieLankidetza\nLanuzteak Etxez etxeko zerbitzuan eta Eguneko Zentroan\nAste honetan grebak bere horretan jarraituko du, Joseba Iturbe, ELA-ko ordezkariak adierazi duenez. «akordiora iristeko bidea bilatzen ari gara. Guk ekainaren 18an elkarretaratzea deituta genuen, baina momentuz bertanbehera utzi dugu, elkarrizketetan ari gara eta». dio sindikatuko ordezkariak. Langileen aldarrikapenak "batezere soldata eta lanaldiaren ordu kopuruaren ingurukoak dira, bestezenbait puntu kontuan\nUrretxuren laguntzarekin, Arantxa Barrenetxeak Tanzanian “famili etxea” ireki du.\nArantxa Barrenetxea, urretxuarra dajaiotzez baina azken 41 urteak Tanzanian igaro ditu. Bertako jendearilaguntzen igaro omen ditu urte guzti hauek “proiektu batetikbestera saltoka”. Orain, famili etxea ireki berri dela eta gure biherriotako bizilagunei dei egin die proiektua gauzatzen lagundezaten. Hilean 20 euroren truke ume batek merezi duen etorkizunaizan dezake. Testu osoa\nAntioko baseliza zaharberritze prozesuan\nPietate eta Zubiaurreko amabirjinakberriro “etxean” dira, lau hilabetez Marina del Reyzaharberritzailearen eskuetan egon ondoren. Zubiaurreko amabirjinak,XVI. mendeko irudi erromanista zen irudietatik kaltetuena,“Xilofagoen eraginez euskarria oso egoera txarrean zegoen.”.“Gainera aurretik egindako zaharberritzeen ondorioz jarritako egurzati berriek ez dute lagundu, eta pintura ere oso egoera eskaseanzegoen. Beraz, polikromia originala berreskuratzen saiatu gara\nBolondres eguna ospatuko da igandean\nBolondres eguna ospatuko da igande honetan Urretxuko Gernikako Arbola plazan. Herrian dauden hainbat bolondres taldek, stand-ak jarriko dituzte beraien ekintzen berri emateko. Goizeko 11:00etan irekiko dituzte txokoak eta ekintza desberdinak egongo dira.\nGainzuri ikastetxea itxita egon zen atzo grebaren ondorioz\nIturria: Goierriko hitza\nLizeo pareko bidegorriko proiektua\nBidegorriaren proiektuak 360.000 eurokoaurrekontua izango du. 4 hilabeteko epean amaitua egongo dela dioUrretxuko udalak. Proiektu berria izango da eta orain arte egindenaren parean erabat berritzailea. Bi bide egin nahi dituzte orainerorita dagoen toki horretan. Batak gaurko bidegorriaren ibilbideaerrespetatuko du, bestea ibaiarengandik gertuago egongo den paseoaizango da. Udalak bidalitako eskema honetan\nHasi dira Bidegorriko konponketak\nBidegorria lizeo parean errekara jausi zen euriteek eragindako luiziari esker. Atzo adostu zuten udalek eta diputazioak 360.000 euroko aurrekontua zati hori konpondu eta hobetzeko. Iturria: Goierriko hitza\nTokiko telebista digitalerako bost enpresa lehiatuko dira Goierrin\nAurkeztu diren enpresak hauek dira eta batzuk aski ezagunak: Goiherriko Ikuskari (Goierri Telebista eta Hamaika) Producciones Legazpi 10 (Urola Telebista) Gipuzkoa Television SA (Localia, Prisa Taldea) Zabalik 2000 (TeleDonosti, Vocento Taldea)) Grupo de Medios Audiovisuales de Gipuzkoa (Canal Euskadi) Ekaina bukaeran esleituko dituzte lizentziak eta orduan ikusiko dugu zein enpresek\nAurreko orrialdea 1 … 246 247 248 249 Hurrengo orrialdea


Aipamena. Antzerti 75 urte ondoren - Euskonews\nEgilea: Idoia Gereñu Argitaletxea: Ostoa Orrialde kopurua: 1261 ISBN: 978-84-9628-863-8 Ezaugarriak: Antzerti-ren nondik-norakoak azterlan saio batean. Orain hogeita bost urte Antzertiren bigarren aroa kaleratu zuen Eusko Jaurlaritzak antzerkigintzan espezializaturikoen laguntzaz eta bertan, Antonio Maria Labayen jaunak bere hitzaurrea idazteko aukera eta irakurleok oraindik ere bere letren erabileraz gozatzeko parada izan genuen. Antzertik berrogeita hamar urte bete zituen 1982.urte hartan eta aldizkariaren bigarren aro huraxe izan zen lehenengo aroaren omenaldirik jatorrena. Iritsi gara ordea 2007. urtera eta konturatu gabe urrezko ezteietatik diamantezkoetara igaro gara, aurten Antzertik bere hirurogeita hamabost garren urtebetetzea ospatzen duelarik. Aurten ez da hirugarren arorik izanen opari modura, bai ordea ia ahantzirik genuen lehen aroaren berrargitarapen bat.


Kimika — UPV/EHU Ikasmaterialak\nKimika https://ikasmaterialak.ehu.eus/kimika/kimika https://ikasmaterialak.ehu.eus/@@site-logo/logoa.png\nSonia Arrasate Zientzia eta Teknologia Fakultateko Irakaslea Agregatua. Saila: Kimika Organikoa II. sonia.arrasate@ehu.es Telefono-luzapena: 2730\nEneritz Anakabe Zientzia eta Teknologia Fakultateko Irakasle Agregatua. Saila: Kimika Organikoa II. eneritz.anakabe@ehu.es Telefono-luzapena: 5548\nMaterial hau Biozientzietako graduen lehenengo mailan enborrezkoa den "Kimika" irakasgaiari zuzenduta dago. Helburu nagusia kimikako oinarriak aztertzea da.\nMaterial didaktiko hau Biologia, Biokimika eta Biologia Molekularra eta Bioteknologia graduetako lehenengo ikasturteko Kimika irakasgaian matrikulatutako ikasleentzat bideratuta dago bereziki. Era berean, kimika orokorraren eta kimika organikoaren inguruan interesa duen edonorentzat erabilgarria izan daiteke.\nIkasmaterial honetako atalak honako hauek dira:\nKimika eta sistema biologikoak. Materia eta propietateak. Egitura atomikoa. Propietate periodikoak. Nomenklatura kimikoa. Lotura kimikoa: teoriak eta lotura motak.\nErreakzio kimikoak. Estekiometria eta erreakzio kimikoen doiketa. Oinarrizko legeak. Erreaktibo mugatzailea. Erreakzioaren etekina.\nDisoluzio urtsuan egiten diren erreakzioen sarrera. Disoluzio motak. Kontzentrazioa adierazteko erak.\nLotura kobalente lekutua eta ez-lekutua konposatu organikoetan. Efektu induktiboa eta mesomeroa.\nLotura kobalentea baino lotura ahulagoak. Hidrogeno lotura. Elkarrekintza elektrostatikoak.\nEstereoisomeria. Konstituzioa eta konformazioa, zentro estereogenikoak, konfigurazio erlatiboa eta absolutua.\nKonformazioak: konformazioa molekula ez ziklikoetan eta ziklikoetan. Eraztun-tentsioa, sei kidez osatutako eraztunen konformazioa: efektu anomerikoa.\nErreakzio motak eta mekanismoak. Prozesu homolitikoak eta heterolitikoak. Erreaktibo nukleozale eta elektroizaleak. Erreakzio-bitartekari oinarrizkoen egitura eta egonkortasuna. Erreakzio kontzertatuak eta pausoka gertatzen diren erreakzioak. Egituraren eragina konposatu organikoen azidotasunean eta basikotasunean.\nKonposatu organiko familia ezberdinen erreaktibotasun adierazgarria. Hidrokarburoak, eratorri halogenatuak, alkoholak, eterrak, aminak, konposatu karboniliko azidoak, organikoak eta eratorriak. Lotura anizkoitzen gaineko adizio erreakzioak. Ordezkapen nukleozalezko eta eliminaziozko erreakzioak. Ordezkapen elektroizalezko erreakzioak. Kondentsazio erreakzioak. Konposatu organikoen beste erreakzio motak.


EEE Energiaren Euskal Erakundeak 9.235 euroko diru-laguntza eman dio Mendaroko Udalari Ikastolan 96 eguzki-plaka instalatzeko - Albisteak - Mendaro\nUdalak 48.090,34 euroko inbertsioa egingo du guztira, BEZa barne. Instalazio horri esker, efizientzia energetikoa lortzeko urrats berriak egin ahal izango dira, eta urtean 3.400 euro aurreztuko dira energiaren kontsumoan.\nEkilor enpresa arduratuko da instalazioa egiteaz, eta lanak udan egingo ditu, Ikastolaren itxiera aprobetxatuz.\nIñaki Arregui, Mendaroko alkatea: hau da Mendaron horrelako instalazio bat egiten den lehen aldia, eta helburua da energia berriztagarrietarako bidean aurrera egitea, eraginkortasun energetiko handiagoa lortzeko eta Mendaro udalerri berdeagoa, ekologikoagoa, jasangarriagoa eta ingurumenarekiko errespetuzkoagoa izan dadin.\nTrantsizio energetikoaren bidean eta efizientzia energetikoaren aldeko apustuan, Mendaroko Udalak energia berriztagarrietarako jauzia egin du, eta lehen aldiz jarriko du martxan udalerrian azken horiei lotutako instalazio bat.\nZehazki, eguzki-panelak jarriko ditu Ikastolako teilatuan, 96 guztira. Aurrekontua 48.090,34 eurokoa da (BEZa barne), eta horietatik 9.235 euro Energiaren Euskal Erakundeak finantzatuko ditu.\nEkilor enpresa arduratuko da instalazioa egiteaz, eta lan hori uztailetik aurrera egingo du, ikastetxea udan itxita dagoela aprobetxatuz.\nInstalazio honen helburu nagusia energia-eraginkortasunerantz aurrera egitea da, eguzki-plakei esker energia berdea lortuko baita aipatutako eraikina hornitzeko. Gainera, plaken angeluak (teilatuaren angelua 10º izango da) goizeko eguzkiari probetxua ateratzeko aukera emango du, horrela ikastetxeko energia-kontsumo handieneko orduak hornituz.\nGainera, sortutako energia soberakinarekin 500 metroko erradioan dauden udal eraikinak hornitu ahal izango dira.\nHorrela, eguzki-plakek eskaintzen duten teknologiari esker, plakek sortzen duten energia-korrontea korronte alterno bihurtuko da, eta zuzenean kontsumitu edo sare energetikoan sartu ahal izango da; horrela, urtean 3.400 euro aurreztuko dira energia-kontsumoan.\nEra berean, Mendarok efizientziarako eta iraunkortasunerako bidean aurrera egitea ekarriko du. Izan ere, Udala energia berriztagarriak instalatzeko eta kontsumitzeko lanean ari da, eta eremu horretan alternatibak eskaintzen ari da, Mendarok eta mendarotarrek bide eman dezaten. Beraz, instalazio horrek sortzen dituen datuak kontuan hartuta, Udalak instalazio hori udalerriko beste eraikin batzuetara zabaltzeko aukera aztertuko du.\n"Mendaron horrelako instalazio bat egiten den lehen aldia da, eta helburua energia berriztagarrien bidean aurrera egitea da, eraginkortasun energetiko handiagoa lortzeko eta Mendaro berdeagoa, ekologikoagoa, iraunkorragoa eta ingurumena errespetatzen duena izan dadin", esan du Iñaki Arregui alkateak.


Goiena 2018-01-26 2018-01-25 AKTUALITATEA, LEGEDIA, Sailkatu gabea No Comments\nAzken boladan hainbat adin txikikorekin lotutako delituak tarteko kezka sortu da euskal gizartean, eta neska-mutikoen erantzukizun penalaren inguruko galderak areagotu dira. EHUko Zuzenbide Prozesaleko katedradun Iñaki Esparzak hainbat argibide eman ditu Euskadi Irratiko Faktoria saioan. Gurera ekarri nahi izan ditugu adituak emandako azalpenak.\nKonstituzioaren arabera adindunak dira 18 urte bete ondorengo pertsonak. Hortik behera adin-txikikoak dira eta erantzukizun penalari dagokionean bi kategoria daude: 14 urtetik beherako gazteek ez dute erantzukizun penalik, eta 14 eta 18 urte bitartekoek estatus berezi bat dute non lege batek arautzen duen beraien erantzukizun penala.\n“14 urtetik gorako gazte batek tratamendu berezia du, eta arrazoi biologiko bat dago tratamendu horren azpian. Arrazoi biologikoa da: heldutasun falta. Esan beharra dago nazioarte mailan adostasun oso zabala daukan arau bat dela honakoa. Gurean, 2000. urtetik dago araututa 14 eta 18 urte bitarteko tarte horretan dauden pertsonen erantzukizun penala. Prozedura berezia dute eta berezitasun ugari dituzte, baina posible da erantzukizun penala eskatzea”, azaldu du Iñaki Esparzak.\nZigorra eta biktimak\nZigor eskaerari dagokionean ere alde dago 13, 16 edo 17 urte izan. “14 urtera arteko gazte batendako ez dago eskatzerik. Erantzukizun penala 0 litzateke. 14 eta 18 urte bitartekoa bada gazte hori badago erantzukizun penala eskatzerik, baina sistemak zigortzearen gainetik gizarteratze prozesua lehenesten du. Heldutasun falta hartzen da kontuan eta urte gutxira nortasun hori erabat heldua izango dela”. Hala, gizarteratzea lortzen da helburua. “Azkenaldiko gertaerak sortzen direnean gizartearen alderik zigortzaileena ateratzen da, baina 13 urteko pertsona bat ume bat da. Horrelako gertaera oso oso gutxitan ematen dira”, azaldu du Esparzak. “Zalantzarik gabe biktima ere kontuan hartu behar dira. Beste aldea, alegia. Gizartearen elkarbizitzarako arau batzuk ematen dizkiogu gure buruari eta urratuak direnean eta biktima zuzenak daudenean babestuak izan behar dira. Hor dago lortu beharreko oreka: adin txikikoei eman beharreko tratamendua alde batetik, eta biktimei eman behar zaien arreta bestetik. Noski, baita ere, eragindako kalteei eman beharreko erantzuna”.\nTerminologia juridikoa ere berezia\nAdin txikikoek egiten dituzten delituak epaitzeko prozesuak bereziak dira. Ez da ‘prozesua’ terminoa erabiltzen baizik eta ‘espedientea’. Aldi berean, ‘zigorra’ esan ordez ‘neurriak’ aipatzen dira. Epaileak neurriak ezarriko ditu adin txikikoaren, egindako delituaren eta bere ingurunearen arabera. Helburua beti izango da gizarteratzea.\nEpaileak ere, adin txikikoen kasuetan berezituak dira, eta akusazioa fiskalak eramaten du, ez instrukzio epaitegiak. Hala, kasuz kasu egin beharreko azterketak eta aplikazioak dira.\nEpaileak har ditzakeen neurrien artean dago adin txikikoa zentro berezi batean sartzea. Malgutasunak aplika daitezke, kasu horietan biktimak jakinaren gainean jarri behar ditu sistemak.\nErantzukizun penal berezitua izatea edo batere erantzukizun penalik ez izateagatik adin txikikoek eragiten dituzten kalteen aurrean erantzukizun zibila badute. “Hitz klabea hemen zaintza da eta nori dagokion adin txikiko horren zaintza”, azaltzen du Esparzak. “Gurasoak, tutore bat, erakunde bat… izan daiteke. Hori da begiratu behar dena jakiteko erantzukizun zibila nori dagokion; izan ere, delituaren ondorioz kalte batzuk eragin eragiten dira eta horiek ase behar dira. Halakoetan, adin txikoko horren erregimena zein den edo zaintza nori dagokion begiratu behar da. Ikusi beharko da, baita ere, erregimen zaintza horretan hutsegiterik egin den ala ez, eta egin bada zuzendu eta egokitu egin beharko da”.\nLegea aldatu behar da?\nAzken aldian eman diren kasuak gertatzen direnean kezka sortzen da gizartean. Oihartzun handia sortzen dute eta gizartearen arima zigortzailea ateratzen da. Eztabaidak ere pizten dira. Esaterako, ea beharrezkoa den adin txikikoen adin penala jaistea. Esparzak azaldu du nazioarte mailan adostasun oso zabala dagoela kontu horren inguruan. “Heldutasuna falta zaie pertsona horiei eta horrelakoak gertatzen direnean sutan jartzen gara eta pentsatzen dugu legea agian ez dagoela ondo eta aldatu egin beharko litzatekeela edo zigorrak areagotu behar direla… Duela ez asko ikusi dugu telebistan nola Israelen adin txikiko pertsonak atxilotu, prozesatu eta zigortu dituzten. Horrek ere sutan jarri gaitu”.\nEsparzak uste du gizartearen erreakzioa ulergarria dela, baina uste du arrazionalizatu egin behar direla. “Helburua da hiritar bakoitzari dagokion estatusa bermatzea. Ados bagaude adin txikikoek heldutasun falta hori dutela eta arrazoi biologikoa dela babestu egin behar dugu heldutasun falta hori. Eta berriz diot, biktimek ere babesa behar dute. Bi egoerak dira zilegiak, adin txikikoarena zein biktimarena.\n[BIDEOA] Autoan goazenean umearen ezaugarrietara egokitutako aulkitxoak eta kontrako noranzkoan →